**Suzuki Connect**

**Όροι Χρήσης**

Οι παρόντες Όροι Χρήσης ισχύουν για την πρόσβαση σας και χρήση των υπηρεσιών που διατίθενται μέσω της εφαρμογής Suzuki Connect, συμπεριλαμβανομένου χωρίς περιορισμό του λογισμικού που περιέχεται σε αυτή την εφαρμογή (από κοινού η «Εφαρμογή»), που χρησιμοποιείται από ή για λογαριασμό της εταιρείας Magyar Suzuki Corporation η οποία εδρεύει στην Ουγγαρία, οδός Schweidel JOZSEF 52 ‘Εστεργκομ, 2500, (2500 Esztergom, Schweidel JOZSEF utca 52, Hungary) ("**MSC**", "**εμείς**", "**εμάς**", ή "**μας**"). Στους παρόντες Όρους Χρήσης, οι λέξεις “**εσείς**”, και “**εσάς**” αναφέρονται στο πρόσωπο που χρησιμοποιεί ή έχει πρόσβαση στην Εφαρμογή.

Πρόσβαση μπορείτε να έχετε μόνο στις πληροφορίες, τα υλικά, τα προϊόντα και τις υπηρεσίες που διατίθενται μέσω της Εφαρμογής εάν είστε Χρήστης (όπως ορίζεται στην ενότητα 4.2 των παρόντων Όρων Χρήσης). Παρακαλώ διαβάστε προσεκτικά τους παρόντες Όρους Χρήσης πριν χρησιμοποιήσετε την Εφαρμογή. Η πρόσβασή σας και η χρήση της Εφαρμογής και των πληροφοριών, υλικών, προϊόντων και υπηρεσιών που διατίθενται μέσω της Εφαρμογής υπόκεινται στους παρόντες Όρους Χρήσης και θεωρείται ότι έχετε συμφωνήσει με τους παρόντες Όρους Χρήσης.

Εάν δεν συμφωνείτε να δεσμεύεστε από τους παρόντες Όρους Χρήσης, δεν θα πρέπει να έχετε πρόσβαση ή να χρησιμοποιήσετε την Εφαρμογή. Ορισμένα στοιχεία της Εφαρμογής ενδέχεται να υπόκεινται σε πρόσθετους όρους και προϋποθέσεις που καθορίζονται από καιρό σε καιρό. Η χρήση από εσάς αυτών των στοιχείων της Εφαρμογής θα υπόκειται σε αυτούς τους πρόσθετους όρους και τις προϋποθέσεις, οι οποίοι ενσωματώνονται στους παρόντες Όρους Χρήσης κατά παραπομπή.

Οι παρόντες Όροι Χρήσης αποτελούν τη σύμβαση μεταξύ εσάς και της MSC και τίθενται σε ισχύ αμέσως μετά την εγγραφή σας ως Χρήστης, οπότε και θα απαιτηθεί από εσάς να συμφωνήσετε με τους παρόντες Όρους Χρήσης, επιλέγοντας το σχετικό πεδίο (checkbox) που εμφανίζεται σε εκείνο το στάδιο της διαδικασίας.

# ΕΡΜΗΝΕΙΑ

Οι τίτλοι των ενοτήτων σε αυτούς του Όρους Χρήσης είναι μόνο για σκοπούς αναφοράς και δεν επηρεάζουν την ερμηνεία των υποκείμενων όρων.

# ΑΛΛΑΓΕΣ ΣΤΟΥΣ ΠΑΡΟΝΤΕΣ ΟΡΟΥΣ ΧΡΗΣΗΣ, Η ΕΦΑΡΜΟΓΗ ΚΑΙ ΤΟ ΛΟΓΙΣΜΙΚΟ ΓΙΑ ΤΙΣ ΣΥΣΚΕΥΕΣ ΟΧΗΜΑΤΟΣ (ONBOARD DEVICES)

* 1. Ενδέχεται να κάνουμε αλλαγές (συμπεριλαμβανομένων χωρίς περιορισμό για λόγους ασφάλειας, νομικής ή κανονιστικής συμμόρφωσης) στους παρόντες Όρους Χρήσης.

Θα σας ενημερώσουμε για τις προτιθέμενες αλλαγές μέσω email ή/και μέσω της Εφαρμογής πριν από την ημερομηνία κατά την οποία οι αλλαγές θα τεθούν σε ισχύ, εάν τέτοιες ενημερώσεις έχουν σημαντικό αντίκτυπο σε εσάς. Εάν δεν αποδέχεστε τις αλλαγές σε αυτούς τους Όρους Χρήσης, πρέπει να διακόψετε τη χρήση και την πρόσβασή σας στην Εφαρμογή και απαιτείται να καταγγείλετε τη συνδρομή σας με εμάς και τους παρόντες Όρους Χρήσης πριν από την ημερομηνία κατά την οποία θα τεθούν σε ισχύ οι αλλαγές. Μόλις οι αλλαγές τεθούν σε ισχύ μετά από προηγούμενη ειδοποίησή μας, η συνέχιση χρήσης της Εφαρμογής από εσάς θα συνιστά αποδοχή τυχόν νέων ή τροποποιημένων Όρων Χρήσης ή/και ενημερώσεων.

* 1. Σε ορισμένες περιπτώσεις μπορεί να χρειαστεί να κάνετε λήψη μιας ενημερωμένης έκδοσης της Εφαρμογής, προκειμένου να συνεχίσετε να έχετε πρόσβαση στις πληροφορίες, τα υλικά, τα προϊόντα και τις υπηρεσίες που διατίθενται μέσω της Εφαρμογής. Συμφωνείτε ότι μπορούμε να πραγματοποιούμε εξ αποστάσεως ορισμένες βασικές ενημερώσεις λογισμικού ή αλλαγές στην Εφαρμογή σας χωρίς περαιτέρω ειδοποίηση ή συναίνεση.
  2. Ενδέχεται να σας παρέχουμε ενημερώσεις για την Εφαρμογή, συμπεριλαμβανομένων των ενημερώσεων ασφαλείας, που είναι απαραίτητες για να διατηρήσουμε την Εφαρμογή σε συμμόρφωση με τις νομικές μας υποχρεώσεις. Εάν δεν εγκαταστήσετε τις ενημερώσεις που σας παρέχουμε, η Εφαρμογή ενδέχεται να μην είναι πλέον σε συμμόρφωση και οι υπηρεσίες ενδέχεται να δυσλειτουργούν ή να διακοπούν. Δεν θα φέρουμε ευθύνη για τυχόν έλλειψη συμμόρφωσης της Εφαρμογής που προκύπτει από την μη επιτυχημένη από εσάς εγκατάσταση της σχετικής ενημέρωσης.
  3. Ενδέχεται επίσης, να σας παρέχουμε και άλλες ενημερώσεις της Εφαρμογής που δεν είναι απολύτως απαραίτητες για τη διατήρησή της σε συμμόρφωση, για παράδειγμα, προκειμένου να βελτιώσουμε τις υπηρεσίες ή να διασφαλίσουμε τη δια-λειτουργικότητά τους.

2.5 Ενδέχεται να αναβαθμίσουμε το λογισμικό των συσκευών του οχήματός σας. Εκτός αν σας ενημερώσουμε διαφορετικά, ο σκοπός και λοιπές λεπτομέρειες για τις εν λόγω αναβαθμίσεις λογισμικού περιγράφονται στο Παράρτημα 1 κατωτέρω.

# ΥΠΗΡΕΣΙΕΣ

* 1. Οι τύποι και τα χαρακτηριστικά (τα οποία υπόκεινται σε αλλαγές από καιρό σε καιρό κατά την απόλυτη διακριτική μας ευχέρεια) των υπηρεσιών που διαθέτουμε μπορείτε να βρείτε στον ιστότοπό μας ή στον ιστότοπο του διανομέα/αντιπροσώπου της Suzuki στην χώρα σας. Οι υπηρεσίες θα διατίθενται σε εσάς δωρεάν.
  2. Αναγνωρίζετε και αντιλαμβάνεστε ότι ορισμένες υπηρεσίες δύνανται να λειτουργούν μόνο σε τοποθεσίες όπου έχουμε τρίτο πάροχο δικτύου για αυτές τις υπηρεσίες και μόνο εάν ο τρίτος πάροχος δικτύου έχει τεχνική συμβατότητα με την Εφαρμογή, κάλυψη, χωρητικότητα δικτύου και υπάρχει επαρκής λήψη όταν και όπου προσπαθείτε να αποκτήσετε πρόσβαση στις υπηρεσίες. Οι υπηρεσίες που χρησιμοποιούν πληροφορίες τοποθεσίας λειτουργούν μόνο εάν τα δορυφορικά σήματα GPS είναι ανεμπόδιστα, διαθέσιμα σε αυτήν την περιοχή και είναι συμβατά με τα συστήματα του Εγγεγραμμένου Οχήματος ή/και την Εφαρμογή. Επιπλέον, τα δίκτυα και τα συστήματα τρίτων παρόχων δικτύων υπόκεινται σε τεχνολογικές αλλαγές και ανάπτυξη. Δεν σας παρέχουμε καμία συνδεσιμότητα δικτύου μέσω της Εφαρμογής. Τέτοια συνδεσιμότητα παρέχεται από τρίτο πάροχο δικτύου.
  3. Ίσως χρειαστεί να αποδεχτείτε ή να παράσχετε την άδεια σας, ώστε η Εφαρμογή να έχει πρόσβαση στις απαιτούμενες λειτουργίες του smartphone σας προκειμένου να λειτουργεί σωστά η Εφαρμογή, όπως:
     1. δεδομένα τοποθεσίας και
     2. ενεργοποίηση ειδοποιήσεων τύπου «push».

# ΕΓΓΡΑΦΗ ΚΑΙ ΚΩΔΙΚΟΙ ΠΡΟΣΒΑΣΗΣ

* 1. Πρέπει να είστε 18 ετών ή μεγαλύτεροι για να αποκτήσετε πρόσβαση ή να χρησιμοποιήσετε την Εφαρμογή, εκτός εάν παρασχεθεί συναίνεση ή έγκριση από τον ασκούντα την γονική μέριμνα του παιδιού.
  2. Για να χρησιμοποιήσετε την Εφαρμογή, πρέπει να είστε εγγεγραμμένος ως χρήστης ("Χρήστης"). Προκειμένου να γίνετε Χρήστης, πρέπει να συμπληρώσετε το έντυπο εγγραφής που παρουσιάζεται στην Εφαρμογή με τα ζητούμενα στοιχεία και θα σας ζητηθεί να δημιουργήσετε μια ταυτότητα σύνδεσης (ID) και έναν κωδικό πρόσβασης. Αναγνωρίζετε και συμφωνείτε ότι είστε υπεύθυνοι για τη διατήρηση του απορρήτου των διαπιστευτηρίων σύνδεσής σας και ότι θα είστε υπεύθυνοι για οποιαδήποτε απώλεια ή ζημία προκύψει από εμάς ή οποιοδήποτε άλλο πρόσωπο ή οντότητα λόγω κάποιου άλλου που χρησιμοποιεί τα διαπιστευτήρια σύνδεσής σας ως αποτέλεσμα της αποτυχίας σας να λάβετε εύλογα μέτρα για να διατηρήσετε τα στοιχεία του λογαριασμού σας ασφαλή και εμπιστευτικά.
  3. Ο Χρήστης, όντας ο βασικός χρήστης που εγγράφεται στην Εφαρμογή ("**Βασικός Χρήστης**"), μπορεί επίσης να προσκαλέσει έναν δευτερεύοντα χρήστη ("**Δευτερεύων Χρήστης")** στον λογαριασμό του ακολουθώντας τις οδηγίες στην Εφαρμογή και ο Δευτερεύων Χρήστης θα πρέπει να δημιουργήσει το δικό του λογαριασμό όπως περιγράφεται παραπάνω. Ο Βασικός Χρήστης δύναται να περιορίσει τα δικαιώματα του Δευτερεύοντος Χρήστη εντός της Εφαρμογής. Ένας Δευτερεύων Χρήστης θα θεωρείται Χρήστης για τους σκοπούς των παρόντων Όρων Χρήσης και ως εκ τούτου θα υπόκειται στις διατάξεις των παρόντων Όρων Χρήσης σαν να είναι Χρήστης.

# ΚΑΤΑΓΓΕΛΙΑ

* 1. Για να ασκήσετε το δικαίωμα καταγγελίας σας είτε λόγω των ενοτήτων 2.1, 5.2 ή 18.1 είτε εάν, για άλλο λόγο, επιθυμείτε να καταγγείλετε τη συνδρομή σας, θα πρέπει να μας ενημερώσετε για την απόφασή σας περί καταγγελίας ακολουθώντας τις οδηγίες στην Εφαρμογή ή στον λογαριασμό σας στην ιστοσελίδα μας.
  2. Όταν ο Χρήστης δεν είναι πλέον κάτοχος του Οχήματος Suzuki που έχει εγγραφεί στον λογαριασμό Χρήστη του («**Εγγεγραμμένο όχημα**») (δηλαδή κατά την πώληση ή απώλεια του οχήματος κ.λπ.), ο Χρήστης πρέπει να καταγγείλει τη συνδρομή του στην Εφαρμογή ακολουθώντας τις οδηγίες στην Εφαρμογή ή στον λογαριασμό σας στην ιστοσελίδα μας. . Εάν ο Χρήστης δεν το κάνει, έχουμε το δικαίωμα να λάβουμε μέτρα για να διακόψουμε αμέσως τις υπηρεσίες που σας παρέχονται μέσω της Εφαρμογής.

# ΔΙΚΑΙΩΜΑ ΥΠΑΝΑΧΩΡΗΣΗΣ

* 1. **Δικαίωμα υπαναχώρησης**

Έχετε δικαίωμα να υπαναχωρήσετε από τη σύμβαση εντός δεκατεσσάρων (14) ημερών από την ημερομηνία σύναψης της σύμβασης (που είναι η ημερομηνία εγγραφής ως Χρήστης) χωρίς να αιτιολογήσετε (η «**περίοδος υπαναχώρησης**»). Η περίοδος υπαναχώρησης θα λήξει δεκατέσσερις (14) ημέρες μετά από την ημερομηνία σύναψης της σύμβασης με μας. Για να ασκήσετε το δικαίωμα υπαναχώρησης, πρέπει να συμπληρώσετε και να υποβάλετε ηλεκτρονικά το υπόδειγμα του εντύπου υπαναχώρησης ή να παράσχετε άλλη σαφή δήλωση υπαναχώρησης στην ακόλουθη διεύθυνση ηλεκτρονικού ταχυδρομείου (info-suzukiconnect@suzuki.hu). Εάν χρησιμοποιήσετε οποιαδήποτε από τις δύο επιλογές, θα σας κοινοποιήσουμε απευθείας ή μέσω του διανομέα/αντιπροσωπείας της Suzuki στη χώρα σας μια βεβαίωση παραλαβής αυτής της υπαναχώρησης σε σταθερό μέσο (π.χ. μέσω e-mail) χωρίς καθυστέρηση. Για λόγους σαφήνειας, δεν θα απαντήσουμε σε ερωτήματα και αιτήματα που γίνονται μέσω της παραπάνω διεύθυνσης ηλεκτρονικού ταχυδρομείου, τα οποία δεν σχετίζονται με το δικαίωμα υπαναχώρησης.

* 1. **Αποτελέσματα Υπαναχώρησης**

Εάν υπαναχωρήσετε από αυτήν τη σύμβαση σύμφωνα με την ενότητα 6.1, θα σας επιστρέψουμε όλες τις πληρωμές που λάβαμε από εσάς (εάν υπάρχουν), συμπεριλαμβανομένων των εξόδων παράδοσης (με εξαίρεση τα πρόσθετα έξοδα που προέκυψαν από την επιλογή σας για άλλο τρόπο παράδοσης πέραν του οικονομικότερου τύπου βασικής παράδοσης που προσφέρουμε), χωρίς αδικαιολόγητη καθυστέρηση και σε κάθε περίπτωση το αργότερο εντός 14 ημερών από την ημέρα κατά την οποία ενημερωθήκαμε για την απόφασή σας να υπαναχωρήσετε από την παρούσα σύμβαση. Θα προβούμε στην εν λόγω επιστροφή χρημάτων χρησιμοποιώντας τα ίδια μέσα πληρωμής που χρησιμοποιήσατε για την αρχική εγγραφή, εκτός εάν έχετε ρητά συμφωνήσει άλλως. Σε κάθε περίπτωση, δεν θα επιβαρυνθείτε με καμία χρέωση ως αποτέλεσμα αυτής της επιστροφής χρημάτων.

* 1. **Υπόδειγμα εντύπου υπαναχώρησης**

(συμπληρώστε και επιστρέψτε αυτό το έντυπο μόνο εάν επιθυμείτε να υπαναχωρήσετε από τη σύμβαση)

* + - Προς Magyar Suzuki Corporation, 2500 Esztergom, Schweidel JOZSEF utca 52, Ουγγαρία:
    - Εγώ/Εμείς (\*) δια της παρούσας ειδοποιώ ότι Εγώ/Εμείς (\*) υπαναχωρώ από τη σύμβασή μου/μας (\*) για την παροχή της ακόλουθης υπηρεσίας,
    - Παραγγέλθηκε στις (\*)/λήφθηκε στις (\*),
    - Όνομα καταναλωτή(ών),
    - Διεύθυνση καταναλωτή(ών), — Υπογραφή καταναλωτή(ών) (μόνο εάν αυτό το έντυπο έχει κοινοποιηθεί σε χαρτί), — Ημερομηνία

# Η ΠΑΡΟΧΗ ΤΩΝ ΠΛΗΡΟΦΟΡΙΩΝ ΣΑΣ

Όταν μας παρέχετε πληροφορίες σχετικά με εσάς, συμπεριλαμβανομένων, χωρίς περιορισμό ,και αυτών που παρέχεται κατά την εγγραφή σας ως Χρήστης, συμφωνείτε:

α) να παρέχετε ακριβείς και επικαιροποιημένες πληροφορίες σχετικά με εσάς, να ανανεώνετε άμεσα αυτές τις πληροφορίες, όπως απαιτείται, και να μην παρέχετε πληροφορίες που επιχειρούν να προσωποποιήσουν άλλο άτομο,

β) ότι είστε αποκλειστικά υπεύθυνοι για τα διαπιστευτήρια του λογαριασμού σας και τη δραστηριότητά σας (συμπεριλαμβανομένης της δραστηριότητας οποιουδήποτε άλλου προσώπου, το οποίο έχετε επιτρέψει να κάνει χρήση του λογαριασμού σας και οποιουδήποτε Δευτερεύοντος Χρήστη χρησιμοποιεί τον δικό του λογαριασμό).

γ) να μας ειδοποιήστε για οποιαδήποτε παραβίαση ασφάλειας ή μη εξουσιοδοτημένη χρήση του λογαριασμού σας.

Εάν παράσχετε οποιεσδήποτε πληροφορίες σχετικά με τον εαυτό σας που είναι αναληθείς ή ανακριβείς, ή έχουμε βάσιμους λόγους να υποπτευόμαστε ότι αυτές οι πληροφορίες είναι ανακριβείς, διατηρούμε το δικαίωμα να αναστείλουμε ή να τερματίσουμε την εγγραφή σας ως Χρήστη, να αρνηθούμε να σας παρέχουμε υπηρεσίες στη Εφαρμογή ή/και να αρνηθούμε οποιαδήποτε ή όλη την τρέχουσα ή μελλοντική χρήση της Εφαρμογής ή οποιουδήποτε μέρους αυτής.

# ΠΡΟΣΩΠΙΚΑ ΣΤΟΙΧΕΙΑ

# Προσωπικά στοιχεία που εισάγονται στην Εφαρμογή θα χρησιμοποιηθούν σύμφωνα με την πολιτική απορρήτου μας.

# ΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ, ΕΜΠΟΡΙΚΑ ΣΗΜΑΤΑ ΚΑΙ ΚΥΡΙΟΤΗΤΑ

* 1. Όλο το περιεχόμενο που παρουσιάζεται ή εμφανίζεται στην Εφαρμογή, συμπεριλαμβανομένων, μεταξύ άλλων, κειμένου, γραφικών, φωτογραφιών, εικόνων, κινούμενων εικόνων, ήχου, εικονογραφήσεων και όλων των άλλων συνδέσμων ή υλικού που περιέχονται σε αυτήν (από κοινού το "**Περιεχόμενο**") παραμένει αποκλειστική ιδιοκτησία της MSC ή των δικαιοπαρόχων της (που μπορεί να περιλαμβάνουν άλλους Χρήστες). Η MSC ή οι δικαιοπάροχοι της κατέχουν και διατηρούν όλα τα δικαιώματα στην Εφαρμογή και στο Περιεχόμενο.
  2. Όλα τα εμπορικά σήματα, τα σήματα υπηρεσιών και οι εμπορικές ονομασίες της MSC ή οποιωνδήποτε από τις συνδεδεμένες εταιρείες, συνεργάτες, προμηθευτές ή δικαιοπαρόχους της, καταχωρημένα ή μη, που χρησιμοποιούνται ως μέρος ή σε σχέση με την Εφαρμογή (συμπεριλαμβανομένου, ενδεικτικά, της επωνυμίας της εταιρείας τους και το εταιρικό τους λογότυπο) (από κοινού "**Σήματα**") είναι εμπορικά σήματα ή καταχωρημένα σήματα της MSC ή οποιασδήποτε από τις θυγατρικές, συνεργάτες, πωλητές ή δικαιοπαρόχους της. Δεν μπορείτε να χρησιμοποιήσετε, να αντιγράψετε, να αναπαράγετε, να αναδημοσιεύσετε, να μεταφορτώσετε ανεβάσετε, να δημοσιεύσετε, να μεταδώσετε, να διανείμετε ή να τροποποιήσετε οποιοδήποτε Σήμα (συμπεριλαμβανομένου οποιουδήποτε Σήματος ως «ενεργό» (hot) σύνδεσμο σε ή προς οποιαδήποτε άλλη εφαρμογή) με οποιονδήποτε τρόπο, χωρίς την προηγούμενη γραπτή συγκατάθεσή μας.
  3. Σας παραχωρούμε ένα περιορισμένο, προσωπικό, ανακλητό, μη μεταβιβάσιμο, χωρίς δυνατότητα περαιτέρω υποαδειοδότησης και μη αποκλειστικό δικαίωμα πρόσβασης και χρήσης της Εφαρμογής και του Περιεχομένου της σύμφωνα με τους παρόντες Όρους Χρήσης. Η Εφαρμογή και το Περιεχόμενο παρέχονται με άδεια χρήσης, δεν πωλούνται από εμάς σε εσάς. Οποιοδήποτε λογισμικό εντός της Εφαρμογής έχει άδεια χρήσης μόνο σε μορφή κωδικού αντικειμένου (object code format). Δεν πρέπει να χρησιμοποιείτε την Εφαρμογή ή οποιοδήποτε Περιεχόμενο εκτός από το σκοπό για τον οποίο προορίζεται. Εκτός από όσα ορίζονται αλλού στους παρόντες Όρους Χρήσης, αποδέχεστε ότι οποιαδήποτε χρήση της Εφαρμογής ή οποιουδήποτε Περιεχομένου για οτιδήποτε άλλο εκτός από τον προβλεπόμενο σκοπό γίνεται με δική σας ευθύνη και η MSC δεν θα θεωρηθεί υπεύθυνη για τα αποτελέσματα οποιασδήποτε τέτοιας ακατάλληλης χρήσης.
  4. Δεν πρέπει ούτε εσείς, αλλά ούτε και οποιοσδήποτε άλλος με την βοήθειά σας, να τροποποιήσει την Εφαρμογή ή οποιοδήποτε από το Περιεχόμενο ούτε να αντιγράφει, διανέμει, μεταδίδει, εμφανίζει, εκτελεί, αναπαράγει, δημοσιεύει, αδειοδοτεί, δημιουργεί παράγωγα έργα από, μεταβιβάζει, ενοικιάζει, παρέχει γραφείο υπηρεσιών ή υπηρεσίες «time sharing» ή πωλήσει την Εφαρμογή ή οποιοδήποτε Περιεχόμενο. Επιπλέον, δεν πρέπει ούτε εσείς, ούτε οποιοσδήποτε άλλος με την βοήθειά σας (i) να αφαιρέστε ή να καταστρέψετε τυχόν ιδιόκτητες σημάνσεις της MSC ή οποιουδήποτε τρίτου που μπορεί να βρίσκονται σε οποιοδήποτε σημείο της Εφαρμογής ή του Περιεχομένου, ή (ii) να πραγματοποιήσετε αντίστροφη μηχανική, να αποσυναρμολογήσετε, να μεταγλωττίσετε, να προσαρμόσετε, να αποκωδικοποιήσετε ή να επιχειρήσετε με άλλον τρόπο να αποκτήσετε πρόσβαση, να δείτε ή να χρησιμοποιήσετε με οποιονδήποτε τρόπο τον πηγαίο κώδικα της Εφαρμογής, εν όλω ή εν μέρει.

# ΑΚΡΙΒΕΙΑ ΠΛΗΡΟΦΟΡΙΩΝ

Καταβάλλουμε εύλογες προσπάθειες για να διασφαλίσουμε ότι οι πληροφορίες στην Εφαρμογή, συμπεριλαμβανομένων των περιγραφών των προϊόντων ή άλλου Περιεχομένου, είναι πλήρεις, ακριβείς και ενημερωμένες. Παρά τις προσπάθειές μας, αυτό μπορεί να μην συμβαίνει πάντα. Παρακαλούμε λάβετε υπόψη ότι δεν απαιτείται να διατηρούμε ή να ενημερώνουμε τέτοιες πληροφορίες και δεν μπορούμε να θεωρηθούμε υπεύθυνοι εάν βασίζεστε σε οποιεσδήποτε πληροφορίες διατίθενται μέσω της Εφαρμογής, οι οποίες στη συνέχεια αποδεικνύονται ανακριβείς ή απαρχαιωμένες.

# ΟΙ ΥΠΟΧΡΕΩΣΕΙΣ ΣΑΣ

* 1. Συμφωνείτε να συμμορφώνεστε με όλους τους νόμους, τους κανόνες και τους κανονισμούς που ισχύουν για την πρόσβασή σας και τη χρήση της Εφαρμογής.
  2. Συμφωνείτε να μην:
     1. υποβάλλετε πολλαπλές εγγραφές Χρήστη για ένα πρόσωπο;
     2. προβείτε σε οποιαδήποτε ενέργεια που παρεμποδίζει την καλή λειτουργία της Εφαρμογής, θέτει σε κίνδυνο την ασφάλεια της Εφαρμογής ή με άλλο τρόπο βλάπτει την Εφαρμογή ή οποιοδήποτε υλικό ή πληροφορίες που διατίθενται μέσω της Εφαρμογής.
     3. προσπαθήσετε να αποκτήσετε μη εξουσιοδοτημένη πρόσβαση σε οποιοδήποτε τμήμα ή στοιχείο της Εφαρμογής, σε οποιοδήποτε άλλο σύστημα ή δίκτυο που είναι συνδεδεμένο στην Εφαρμογή, σε οποιονδήποτε από τους διακομιστές μας ή τους διακομιστές των παρόχων υπηρεσιών μας ή σε οποιαδήποτε από τις υπηρεσίες που προσφέρονται στο ή μέσω της Εφαρμογής, συμπεριλαμβανομένων, ενδεικτικά, της πειρατείας, της «υποκλοπής» κωδικού πρόσβασης ή οποιουδήποτε άλλου μη εξουσιοδοτημένου μέσου.
     4. διερευνήσετε, σαρώσετε ή δοκιμάσετε την ευπάθεια της Εφαρμογής ή οποιουδήποτε δικτύου που είναι συνδεδεμένο στην Εφαρμογή ή να παρακάμψετε τα μέτρα ελέγχου ταυτότητας στην Εφαρμογή ή οποιουδήποτε δικτύου που είναι συνδεδεμένο στην Εφαρμογή.
     5. κάνετε χρήση οποιουδήποτε αυτοματοποιημένου μέσου για τη συλλογή πληροφοριών ή Περιεχομένου ή με άλλο τρόπο αποκτήσετε πρόσβαση στην Εφαρμογή, συμπεριλαμβανομένων, ενδεικτικά, μέσω της χρήσης τεχνικών εργαλείων γνωστών ως ρομπότ, αράχνες ή ξύστρες, χωρίς την προηγούμενη άδειά μας.
     6. δρέψετε ή με άλλο τρόπο συλλέξετε και αποθηκεύσετε πληροφορίες σχετικά με οποιονδήποτε άλλο Χρήστη της Εφαρμογής, συμπεριλαμβανομένων χωρίς περιορισμό διευθύνσεων ηλεκτρονικού ταχυδρομείου και
     7. παρεμποδίσετε ή διακόψετε την λειτουργία της Εφαρμογής ή οποιουδήποτε διακομιστή ή δικτύου που είναι συνδεδεμένο στην Εφαρμογή ή δεν παραβείτε οποιαδήποτε απαίτηση, διαδικασία, πολιτική ή κανονισμό οποιουδήποτε διακομιστή ή δικτύου που είναι συνδεδεμένο στην Εφαρμογή.

# ΛΕΙΤΟΥΡΓΙΑ ΕΦΑΡΜΟΓΗΣ ΚΑΙ ΛΗΞΗ/ΚΑΤΑΓΓΕΛΙΑ ΤΩΝ ΠΑΡΟΝΤΩΝ ΟΡΩΝ ΧΡΗΣΗΣ

* 1. Ούτε η MSC ούτε καμία από τις θυγατρικές εταιρείες της εγγυόνται ότι οι λειτουργίες που περιέχονται στην Εφαρμογή θα είναι αδιάκοπες ή χωρίς σφάλματα ή ότι οποιοδήποτε ελάττωμα θα διορθώνεται.
  2. Διατηρούμε το δικαίωμα να προβούμε σε οποιοδήποτε από τα κατωτέρω, ανά πάσα στιγμή, κατά την απόλυτη κρίση μας, με ή χωρίς προειδοποίηση:
     1. να τροποποιήσουμε, να αναστείλουμε ή να τερματίσουμε τη λειτουργία ή την πρόσβασή σας στην Εφαρμογή ή οποιοδήποτε τμήμα της Εφαρμογής ή τη συμφωνία μεταξύ μας σύμφωνα με τους παρόντες Όρους Χρήσης εάν:
        1. παραβιάσατε τους παρόντες Όρους Χρήσης,
        2. απαιτείται από το νόμο, κρατική ή άλλη αρμόδια αρχή
        3. προκλήθηκαν απροσδόκητα τεχνικά ή ασφαλείας θέματα ή προβλήματα.
     2. Να διακόψουμε την κανονική λειτουργία της Εφαρμογής ή οποιουδήποτε τμήμα αυτής όπως απαιτείται για την εκτέλεση τακτικής ή μη συντήρησης, για τη διόρθωση οποιουδήποτε σφάλματος ή για οποιαδήποτε άλλη αλλαγή στην Εφαρμογή, η οποία μπορεί να περιλαμβάνει τον τερματισμό οποιουδήποτε χαρακτηριστικού, λειτουργικότητας ή στοιχείου της Εφαρμογής, με την επιφύλαξη των επιτρεπόμενων βάσει της ισχύουσας νομοθεσίας και ειδικότερα με την επιφύλαξη της διατήρησης της συμμόρφωσης της Εφαρμογής.
  3. Σε περίπτωση καταγγελίας της συμφωνίας μεταξύ μας σύμφωνα με τους παρόντες Όρους Χρήσης για οποιονδήποτε λόγο:
     1. όλα τα δικαιώματα που σας παραχωρούνται βάσει αυτών των Όρων Χρήσης θα παύσουν άμεσα και
     2. πρέπει να διακόψετε άμεσα όλες τις δραστηριότητες που εξουσιοδοτούνται από αυτούς τους Όρους Χρήσης, συμπεριλαμβανομένης χωρίς περιορισμό της χρήσης της Εφαρμογής από εσάς.
  4. Οποιοδήποτε μέρος αυτών των Όρων Χρήσης που ρητά ή έμμεσα θα τεθεί σε ισχύ ή θα συνεχίσει να ισχύει κατά ή μετά την καταγγελία της συμφωνίας μαζί σας θα συνεχίσει να ισχύει και μετά τη καταγγελία της συμφωνίας μας βάσει των παρόντων Όρων Χρήσης. Αυτά περιλαμβάνουν τις ακόλουθες ενότητες:

Ενότητα 1 Ερμηνεία

Ενότητα 4 Εγγραφή και Κωδικοί Πρόσβασης

Ενότητα 8 Προσωπικά Στοιχεία

Ενότητα 9.1, 9.4 και 2.2 Δικαιώματα Πνευματικής Ιδιοκτησίας, Εμπορικά Σήματα και Κυριότητα

Ενότητα 10 Ακρίβεια Πληροφοριών

Ενότητα 12 Λειτουργία της Εφαρμογής και Λήξη/Καταγγελία των παρόντων Όρων Χρήσης

Ενότητα 13 Ευθύνη για Προξενηθείσα Απώλεια ή Ζημιά

Ενότητα 15 Ισχύον Δίκαιο και Δικαιοδοσία Δικαστηρίων

Ενότητα 16 Αυτοτέλεια όρων

Ενότητα 17 Μη Παραίτηση

Ενότητα 18 Μεταβίβαση των Παρόντων Όρων Χρήσης

Ενότητα 19 Δικαιώματα Τρίτων

Ενότητα 23 Ηλεκτρονικές Επικοινωνίες

Ενότητα 24 Επικοινωνήστε μαζί μας

# ΕΥΘΥΝΗ ΓΙΑ ΠΡΟΞΕΝΗΘΕΙΣΑ ΑΠΩΛΕΙΑ Ή ΖΗΜΙΑ

* 1. Η παροχή της Εφαρμογής μας υπόκειται σε εγγύηση συμμόρφωσης, το οποίο σημαίνει ότι παρέχεται σύμφωνα με τους παρόντες Όρους Χρήσης και τυχόν σχετικές διατάξεις της ισχύουσας νομοθεσίας, κατά τη διάρκεια της παροχής της Εφαρμογής.
  2. Θα προσπαθήσουμε να διασφαλίσουμε ότι η Εφαρμογή είναι ασφαλής και ότι δεν περιέχει ιούς ή άλλες επιβλαβείς ιδιότητες (για παράδειγμα, ενδέχεται να ενσωματώσουμε λειτουργίες ασφαλείας στην Εφαρμογή). Ωστόσο, δεν μπορούμε να εγγυηθούμε ότι αυτό θα συμβεί ή ότι δεν θα προκληθεί ζημιά στη συσκευή σας ή σε άλλο ψηφιακό περιεχόμενο. Εάν αποτύχουμε στην διασφάλιση της προαναφερόμενης ασφάλειας της Εφαρμογής και υποστείτε απώλεια ή/και ζημιά στη συσκευή σας ή/και σε άλλη ιδιοκτησία ως αποτέλεσμα της Εφαρμογής, θα είμαστε υπεύθυνοι. Ωστόσο, δεν θα φέρουμε ευθύνη για ζημιές που θα μπορούσατε να αποφύγετε ακολουθώντας τη συμβουλή μας να εφαρμόσετε μια ενημέρωσης που σας προσφέρεται δωρεάν ή για ζημιές που προκλήθηκαν από την αδυναμία σας να ακολουθήσετε σωστά τις οδηγίες εγκατάστασης ή να διατηρείτε τις ελάχιστες απαιτήσεις συστήματος που σας συμβουλεύσαμε να διατηρείτε.
  3. Για την αποφυγή αμφιβολιών, τίποτα στους παρόντες Όρους Χρήσης δεν περιορίζει ή αποκλείει την ευθύνη μας για:

(i) θάνατο ή σωματική βλάβη που προκύπτει από αμέλειά μας·

(ii) απάτη ή δόλια ψευδή δήλωση·και

(iii) οποιαδήποτε άλλη ευθύνη που δεν μπορεί να αποκλειστεί ή να περιοριστεί από την ισχύουσα νομοθεσία.

* 1. Η Εφαρμογή προορίζεται μόνο για προσωπική και ιδιωτική χρήση. Εάν χρησιμοποιείτε την Εφαρμογή για οποιονδήποτε εμπορικό, επιχειρηματικό ή σκοπό μεταπώλησης, δεν φέρουμε καμία ευθύνη απέναντί σας για οποιαδήποτε απώλεια κέρδους, απώλεια επιχειρηματικής δραστηριότητας, διακοπή της επιχείρησης ή απώλεια επιχειρηματικής ευκαιρίας και σε τέτοιες περιπτώσεις, η χρήση της Εφαρμογής από εσάς θα τερματιστεί άμεσα από εμάς.
  2. Τα διαγνωστικά δεδομένα Εγγεγραμμένου Οχήματος που παρέχουμε ως μέρος του Ελέγχου Υγείας Οχήματος περιορίζονται σε συγκεκριμένες πληροφορίες που λαμβάνονται εξ αποστάσεως από το Εγγεγραμμένο Όχημα. Αυτά τα διαγνωστικά δεδομένα προορίζονται να χρησιμοποιηθούν επιπλέον (και όχι ως υποκατάστατο) της διενέργειας τακτικών, σύμφωνα με το εγχειρίδιο ελέγχων του Εγγεγραμμένου Οχήματός σας. Η χρήση της Εφαρμογής και των λειτουργιών εντός της Εφαρμογής δεν πρέπει να αποτελεί την αποκλειστική βάση για τον προσδιορισμό της κατάστασης, της ασφάλειας και/ή του τεχνικού ελέγχου του Εγγεγραμμένου Οχήματος. Η MSC δεν φέρει ευθύνη για τυχόν αποτυχίες της υπηρεσίας και δεν παρέχουμε εγγυήσεις ως προς την ικανότητα της Εφαρμογής να παρέχει ειδοποίηση για τυχόν ελαττώματα ή ζητήματα στο Εγγεγραμμένο Όχημα. Ο Χρήστης αποδέχεται ότι θα είναι αποκλειστικά υπεύθυνος και θα διενεργεί τακτικούς ελέγχους του Εγγεγραμμένου Οχήματος όπως και όταν απαιτείται και σε κάθε περίπτωση τουλάχιστον σύμφωνα με το εγχειρίδιο χρήστη και τυχόν ισχύοντες νόμους και κανονισμούς.

# ΣΥΝΔΕΣΜΟΙ ΣΕ ΙΣΤΟΧΩΡΟΥΣ ΤΡΙΤΩΝ/ΥΠΗΡΕΣΙΕΣ ΑΠΟ ΤΡΙΤΟΥΣ

* 1. Η Εφαρμογή μπορεί να περιέχει συνδέσμους προς έναν ή περισσότερους ιστότοπους που ανήκουν σε τρίτους και άλλο ψηφιακό περιεχόμενο ("**Συνδεδεμένοι Ιστότοποι**"). Οι Συνδεδεμένοι Ιστότοποι δεν υπόκεινται στον έλεγχο της MSC και δεν είμαστε υπεύθυνοι για τα περιεχόμενα οποιουδήποτε Συνδεδεμένου Ιστότοπου, συμπεριλαμβανομένου χωρίς περιορισμό οποιουδήποτε συνδέσμου που περιέχεται σε Συνδεδεμένο Ιστότοπο ή τυχόν αλλαγών ή ενημερώσεων σε έναν Συνδεδεμένο Ιστότοπο. Σας παρέχουμε τους Συνδεδεμένους Ιστότοπους μόνο προς διευκόλυνση και η συμπερίληψη οποιουδήποτε Συνδεδεμένου Ιστότοπου δεν σημαίνει ότι υποστηρίζουμε τον Συνδεδεμένο Ιστότοπο ή ότι συνεργαζόμαστε με οποιονδήποτε από τους χειριστές του. Παρακαλούμε δώστε προσοχή όταν αποκτάτε πρόσβαση σε οποιονδήποτε Συνδεδεμένο Ιστότοπο και διαβάστε προσεκτικά τους όρους και τις προϋποθέσεις χρήσης και τις πολιτικές απορρήτου που σχετίζονται με κάθε Συνδεδεμένο Ιστότοπο.
  2. Η χρήση της Εφαρμογής και του Περιεχομένου από εσάς ενδέχεται να απαιτεί ή να υποβοηθείται από τη χρήση ή την απόκτηση λογισμικού (software), υλισμικού (hardware), πληροφοριών ή/και άλλων υλικών που δεν είναι ιδιοκτησία ή δεν αναπτύσσονται ή κατασκευάζονται από την MSC (από κοινού "Υλικά Τρίτων"). Τα Υλικά Τρίτων ενδέχεται να υπόκεινται σε πρόσθετους όρους και προϋποθέσεις από τους αντίστοιχους δικαιοπάροχους ή παρόχους τους και εσείς (και όχι η MSC) θα είστε αποκλειστικά υπεύθυνοι για την απόκτηση όλων των δικαιωμάτων και αδειών που απαιτούνται για τη χρήση οποιουδήποτε και όλων των Υλικών Τρίτων.

# ΙΣΧΥΟΝ ΔΙΚΑΙΟ ΚΑΙ ΔΙΚΑΙΟΔΟΣΙΑ ΔΙΚΑΣΤΗΡΙΩΝ

* 1. Αυτοί οι Όροι Χρήσης διέπονται και ερμηνεύονται σύμφωνα με τους νόμους της Αγγλίας και της Ουαλίας. Ωστόσο, εάν ο συνήθης τόπος διαμονής σας είναι σε άλλη χώρα της Ευρώπης, της ΕΕ ή του ΕΟΧ, η υποχρεωτική εθνική νομοθεσία για την προστασία των καταναλωτών αυτής της χώρας θα παραμείνει ανεπηρέαστη και θα συνεχίσει να ισχύει. Μπορείτε να απευθυνθείτε στα δικαστήρια της Αγγλίας για οποιαδήποτε διαφορά που μπορεί να προκύψει ή στα αρμόδια δικαστήρια της κατοικίας σας.
  2. Όπου απαιτείται να το πράξουμε σύμφωνα με την ισχύουσα νομοθεσία της χώρας του Χρήστη από όπου έχει πρόσβαση στην Εφαρμογή, είμαστε πρόθυμοι να συμμετάσχουμε σε μια διαδικασία επίλυσης διαφορών ενώπιον ενός φορέα συμβιβασμού των καταναλωτών. Οι αρμόδιοι φορείς συμβιβασμού των καταναλωτών για τις δικαιοδοσίες όπου αυτό είναι διαθέσιμο παρατίθενται στο Παράρτημα 2 παρακάτω. Επιπλέον, για τους κατοίκους ΕΕ ή ΕΟΧ, παρακαλούμε σημειώστε ότι οι διαφορές μπορούν να υποβληθούν για ηλεκτρονική επίλυση στην ηλεκτρονική πλατφόρμα επίλυσης διαφορών που παρέχεται από την Ευρωπαϊκή Επιτροπή και η οποία είναι διαθέσιμη εδώ: <http://ec.europa.eu/consumers/odr>.]

# ΑΥΤΟΤΕΛΕΙΑ ΟΡΩΝ

Κάθε μία από τις παραγράφους των παρόντων Όρων Χρήσης λειτουργεί ξεχωριστά. Εάν οποιοδήποτε δικαστήριο αρμόδιας δικαιοδοσίας ή σχετική αρχή αποφασίσει ότι οποιαδήποτε παράγραφος ή τμήμα οποιασδήποτε παραγράφου είναι παράνομη ή μη εκτελεστή, αυτή η παράγραφος ή τμήμα της παραγράφου θα θεωρηθεί, στον βαθμό που απαιτείται, ότι διαγράφεται. Οι υπόλοιπες παράγραφοι (και τμήματα των παραγράφων) θα παραμείνουν σε πλήρη ισχύ και θα παράγουν αποτελέσματα.

# ΜΗ ΠΑΡΑΙΤΗΣΗ

Καμία καθυστέρηση ή αποτυχία στην ενάσκηση των εξουσιών που απορρέουν από αυτούς τους Όρους Χρήσης δεν θα αποτελεί παραίτηση εκ μέρους μας από αυτές και διατηρούμε το δικαίωμα να τις ενασκήσουμε αργότερα.

# ΜΕΤΑΒΙΒΑΣΗ ΤΩΝ ΠΑΡΟΝΤΩΝ ΟΡΩΝ ΧΡΗΣΗΣ

* 1. Ενδέχεται να μεταβιβάσουμε τα δικαιώματα και τις υποχρεώσεις μας βάσει των παρόντων Όρων Χρήσης σε άλλον οργανισμό. Θα σας ενημερώσουμε εκ των προτέρων εάν συμβεί αυτό (συμπεριλαμβανομένου χωρίς περιορισμό μέσω μιας ανάρτησης στην Εφαρμογή). Εάν δεν συμφωνείτε με την εκχώρηση, μπορείτε να καταγγείλετε τη συνδρομή σας στην Εφαρμογή και στους παρόντες Όρους Χρήσης ανά πάσα στιγμή, ειδοποιώντας μας όπως περιγράφεται στην ενότητα 5.1.
  2. Δεν μπορείτε να μεταβιβάσετε τα δικαιώματα και τις υποχρεώσεις σας βάσει των παρόντων Όρων Χρήσης σε οποιοδήποτε άλλο πρόσωπο ή οργανισμό. Αυτό δεν ισχύει για χρηματική απαίτηση που έχετε εναντίον μας και δεν ισχύει για άλλες αξιώσεις, εάν δεν έχουμε προστατευόμενο συμφέρον για τον αποκλεισμό της μεταβίβασης δικαιωμάτων και υποχρεώσεων ή εάν το έννομο συμφέρον σας για τη δυνατότητα μεταβίβασης δικαιωμάτων και υποχρεώσεων υπερτερούν του προστατευόμενου συμφέροντός μας στον αποκλεισμό.

# ΔΙΚΑΙΩΜΑΤΑ ΤΡΙΤΩΝ

* 1. Κανένα άτομο εκτός από εσάς ή εμάς δεν μπορεί να επιβάλει οποιονδήποτε από αυτούς τους Όρους Χρήσης.

1. **ΤΡΟΠΟΠΟΙΗΣΗ/ ΑΝΑΚΛΗΣΗ ΥΠΗΡΕΣΙΩΝ**

Διατηρούμε το δικαίωμα να τροποποιήσουμε ή να αλλάξουμε τις υπηρεσίες μας ή να ανακαλέσουμε την πρόσβαση στις υπηρεσίες ή μέρος αυτών, οποιαδήποτε στιγμή χωρίς ειδοποίηση, με την επιφύλαξη ότι αυτό δεν αντίκειται στην εφαρμοστέα νομοθεσία και ειδικότερα με την επιφύλαξη της συμμόρφωσης της Εφαρμογής. Είστε υπεύθυνοι να ελέγχετε ότι οι εν λόγω υπηρεσίες μας δεν έχουν επικαιροποιηθεί από την τελευταία επίσκεψή σας στην Εφαρμογή.

1. **ΓΕΝΙΚΑ**
   1. Τα δικαιώματα που προβλέπονται στους παρόντες Όρους Χρήσης είναι σωρευτικά και δεν αποκλείουν τυχόν δικαιώματα που προβλέπονται από το νόμο.
   2. Το έγγραφο που αναπαράγει αυτούς τους Όρους Χρήσης αποθηκεύεται σε σταθερό μέσο με τη μορφή εικόνας υπό συνθήκες ασφάλειας που συνήθως θεωρούνται αξιόπιστες. Μπορείτε και σας συμβουλεύουμε να δημιουργήσετε ανά πάσα στιγμή ένα ηλεκτρονικό αντίγραφο ασφαλείας ή μια έντυπη εκτύπωση των παρόντων Όρων Χρήσης. Από αυτή την άποψη, αυτοί οι Όροι Χρήσης θα θεωρηθούν ως απόδειξη συμφωνίας μεταξύ εσάς και εμάς. Αναγνωρίζετε ότι η αποδεικτική αξία αυτού του εγγράφου δεν μπορεί να αμφισβητηθεί απλά και μόνο από το γεγονός ότι είναι σε ηλεκτρονική μορφή.

# ΕΙΔΟΠΟΙΗΣΗ ΚΑΙ ΚΑΤΑΡΓΗΣΗ

* 1. Εάν πιστεύετε ότι οποιοδήποτε Περιεχόμενο είναι δυσφημιστικό, άσεμνο, παραβιάζει δικαιώματα πνευματικής ιδιοκτησίας ή είναι άλλως παράνομο, μπορείτε να ενημερώσετε σχετικά τον/την διανομέα/αντιπροσωπεία της Suzuki στην χώρα σας (η «**Διαδικασία Ειδοποίησης**»).
  2. Κατά την παροχή μιας τέτοιας ειδοποίησης, παρακαλούμε παρέχετε όσο το δυνατόν περισσότερες πληροφορίες, συμπεριλαμβανομένης της αναγνώρισης τυχόν δικαιωμάτων που ισχυρίζεστε ότι έχουν παραβιαστεί, προσδιορίζοντας το προσβλητικό υλικό στην Εφαρμογή, ώστε να μπορούμε να το εντοπίσουμε, προσδιορίζοντας τους λόγους για τους οποίους πιστεύετε ότι το υλικό είναι δυσφημιστικό, άσεμνο, παραβίαση δικαιωμάτων πνευματικής ιδιοκτησίας ή άλλως παράνομο και δώστε τα στοιχεία επικοινωνίας σας.
  3. Θα απαντήσουμε το συντομότερο δυνατό και ενδέχεται να καταργήσουμε ή να απενεργοποιήσουμε την πρόσβαση στο υλικό για το οποίο καταγγέλλεται σύμφωνα με τη Διαδικασία Ειδοποίησης.

# ΗΛΕΚΤΡΟΝΙΚΕΣ ΕΠΙΚΟΙΝΩΝΙΕΣ

* 1. Συμφωνείτε ότι η MSC δύναται να σας παρέχει ενημερώσεις/γνωστοποιήσεις σχετικά με τον λογαριασμό σας, την Εφαρμογή και/ή αυτούς τους Όρους Χρήσης ηλεκτρονικά, μέσω τηλεφωνικών κλήσεων, μέσω μηνύματος SMS ή γραπτών μηνυμάτων, ηλεκτρονικού ταχυδρομείου, μέσω ανάρτησης εντός της Εφαρμογής ή με άλλο τρόπο γραπτώς. Ενδέχεται να ισχύουν τυπικές χρεώσεις για κινητά, μηνύματα ή δεδομένα και είστε υπεύθυνοι για τυχόν χρεώσεις που προκύπτουν. Συμφωνείτε ότι όλες οι συμφωνίες, ειδοποιήσεις, αποκαλύψεις και άλλες επικοινωνίες που σας παρέχουμε ηλεκτρονικά πληρούν οποιαδήποτε νομική απαίτηση να είναι γραπτή η επικοινωνία, στο μέγιστο βαθμό που επιτρέπεται από το νόμο. Συμφωνείτε ότι μπορούμε να σας στείλουμε μηνύματα με σκοπό να σας ενημερώσουμε για αλλαγές ή προσθήκες στην Εφαρμογή ή για άλλους σκοπούς που θεωρούμε κατάλληλους και επιτρεπτούς από το νόμο. Οποιαδήποτε ηλεκτρονική επικοινωνία θα θεωρηθεί ότι έχει ληφθή από εσάς εντός 24 ωρών από τη στιγμή που θα την στείλουμε υπόψη σας. Μπορεί να υποθέσουμε ότι έχετε λάβει οποιαδήποτε επικοινωνία που σας έχει αποσταλεί ταχυδρομικώς 3 εργάσιμες ημέρες μετά την αποστολή της.

# ΕΠΙΚΟΙΝΩΝΗΣΤΕ ΜΑΖΙ ΜΑΣ

* 1. Εάν έχετε οποιαδήποτε ερώτηση σχετικά με αυτούς τους Όρους Χρήσης, παρακαλούμε επικοινωνήστε με τον/τους διανομέα/αντιπροσώπους της Suzuki στην χώρα σας. Μπορείτε να εντοπίσετε τον/τους διανομέα/αντιπρόσωπο(ους) της Suzuki στην χώρα σας εδώ (<https://www.globalsuzuki.com/globallinks/>)
  2. Οι παρόντες Όροι Χρήσης ανανεώθηκαν τελευταία φορά την 01/03/2024*.*

Παράρτημα 1

Τα Τμήματα (α) ~ (ε) στον κάτωθι πίνακα περιέχουν τις λεπτομέρειες για τα ακόλουθα θέματα αναφορικά με τις αναβαθμίσεις λογισμικού του οχήματός σας:

(α) Ο σκοπός των αναβαθμίσεων;

(β) Τυχόν αλλαγές που επιφέρουν οι αναβαθμίσεις στις λειτουργίες του οχήματος;

(γ) Ο εκτιμώμενος χρόνος ολοκλήρωσης της εκτέλεσης των αναβαθμίσεων;

(δ) Τυχόν λειτουργικότητες του οχήματος, οι οποίες ενδέχεται να μην είναι διαθέσιμες κατά την εκτέλεση των αναβαθμίσεων; και

(ε) Τυχόν οδηγίες που ενδέχεται να βοηθήσουν τον χρήστη του οχήματος να εκτελέσει ασφαλώς τις αναβαθμίσεις.

|  |  |
| --- | --- |
| (α) | (i) Για να ξεκινήσετε την χρήση της Εφαρμογής  (ii) Για να τερματίσετε ή αναστείλετε την χρήση της Εφαρμογής  (iii) για να συλλέξετε τις πληροφορίες του οχήματός σας  (iv) Για να αναβαθμίσετε τις ρυθμίσεις των συσκευών εντός του οχήματός σας όπως υποδεικνύεται στα σημεία (i) ~ (iii) ανωτέρω μετά από αντικατάσταση της/των εν λόγω συσκευής/ών σε ένα κατάστημα εξυπηρέτησης |
| (β) | (Κάθε υπό-τμήμα των σημείων (i) ~ (iv) τμήμα (α) ανωτέρω αντιστοιχεί στο σημείο με τον ίδιο αριθμό του παρόντος τμήματος (β).)  (i) Ενεργοποιήστε λειτουργίες συνδεσιμότητας των συσκευών εντός του οχήματός σας  (ii) Απενεργοποιήστε λειτουργίες συνδεσιμότητας των συσκευών εντός του οχήματός σας  (iii) Αναβαθμίστε τις ρυθμίσεις για τη συλλογή των πληροφοριών οχήματος των συσκευών εντός του οχήματός σας  (iv) Ομοίως όπως υποδεικνύεται στο τμήμα (α) ανωτέρω |
| (γ) | Ο χρόνος που απαιτείται για τη μεταφόρτωση και την αναβάθμιση του λογισμικού εξαρτάται από το σήμα, την χωρητικότητα του δικτύου και την κατάσταση των συσκευών εντός του οχήματος. Συνεπώς, ο χρόνος που απαιτείται για την ολοκλήρωση των αναβαθμίσεων ενδέχεται να διαφέρει από μερικά λεπτά έως αρκετές ώρες. |
| (δ) | Μπορείτε να κάνετε με ασφάλεια χρήση των άλλων λειτουργιών οχήματος των συσκευών εντός του οχήματός σας κατά την εκτέλεση των αναβαθμίσεων. |
| (ε) | Ομοίως όπως υποδεικνύεται στο τμήμα (δ) ανωτέρω |

Παράρτημα 2

Τσεχική Δημοκρατία

Τσεχική Αρχή Εμπορικής Επιθεώρησης, με έδρα στην Štěpánská 567/15, 120 00 Πράγα 2, [www.coi.cz](http://www.coi.cz).

Εσθονία

Εσθονική Επιτροπή Καταναλωτικών Διαφορών   
E-mail: [avaldus@komisjon.ee](mailto:avaldus@komisjon.ee)  
Διεύθυνση: Endla 10A, 10122 Τάλλιν  
Διεύθυνση ιστότοπου: <https://ttja.ee/en/consumer-disputes-committee>

Φιλανδία

Φιλανδικό Συμβούλιο Καταναλωτικών Διαφορών

Hämeentie 3

P.O. Box 306

00531 ΕΛΣΙΝΚΙ

τηλ. +358 29 566 5200

Λιθουανία

Κρατική Αρχή Προστασίας Δικαιωμάτων Καταναλωτών (SCRPA)

Vilniaus g. 25, 01402 Vilnius, Δημοκρατία της Λιθουανίας

Διεύθυνση ιστότοπου: [www.vvtat.lt](http://www.vvtat.lt).

Λουξεμβούργο

Εθνική υπηρεσία Διαμεσολαβητή για καταναλωτή

Διεύθυνση: Ancien Hôtel de la Monnaie, 6 rue du Palais de Justice, L-1841 Λουξεμβούργου.

Τηλέφωνο: +352 46 13 11

Τηλεομοιοτυπία: + 352 46 36 03

E-mail: [info@mediateurconsommation.lu](mailto:info@mediateurconsommation.lu)

Σουηδία

“Γενικό Συμβούλιο Παραπόνων” ή “ARN”. Δείτε ιστότοπο: <https://www.arn.se/>.